Γλυπτοθήκη του Μονάχου

Η γλυπτοθήκη του Μονάχου είναι αρχαιολογικό μουσείο στο Μόναχο της Γερμανίας, το οποίο αρχικά δημιουργήθηκε από τον Βαυαρό βασιλιά Λουδοβίκο Α´ ώστε να στεγάσει τη συλλογή αρχαιοτήτων του με ελληνικά και ρωμαϊκά γλυπτά. Ο αρχιτέκτονας του κτηρίου ήταν ο Λέο φον Κλέντσε ο οποίος το σχεδίασε βάσει της νεοκλασικής τεχνοτροπίας. Η κατασκευή του οικοδομήματος ξεκίνησε το 1816 και ολοκληρώθηκε το 1830. Σήμερα το μουσείο αποτελεί μέρος της περιοχής μουσείων του Κούνσταρεαλ (Kunstareal).

Ιστορία

Η γλυπτοθήκη υπήρξε ένα από τα έργα των οποίων την κατασκευή παρήγγειλε ο Λουδοβίκος Α´, ανάμεσα στα οποία ήταν και το γειτονικό κτήριο του Κένιχσπλατς (Königsplatz) στο οποίο βρίσκεται η κρατική αρχαιολογική συλλογή Μονάχου με ελληνικές και ρωμαϊκές αρχαιότητες.μικρογραφία|Ειρήνη και Πλούτος, Ρωμαϊκό αντίγραφο, του αυθεντικού που βρίσκεται στο Εθνικό Αρχαιολογικό Μουσείο της Αθήνας.|αριστερά|413x413pxΚατά την περίοδο μεταξύ 1806 και 1830, έτος κατά το οποίο λειτούργησε για πρώτη φορά το μουσείο, ο Λουδοβίκος είχε συγκεντρώσει μια αξιοσημείωτη συλλογή αρχαίων γλυπτών, η οποία περιελάμβανε την Μέδουσα του Ροντανίνι, τον Φαύνο του Μπαρμπερίνι και τα γλυπτά από τον ναό της Αφαίας στην Αίγινα.

Το κτήριο χτίστηκε αρχικά εξ ολοκλήρου από μάρμαρο, ωστόσο κατά τη διάρκεια του Β´ Παγκοσμίου Πολέμου υπέστη περιορισμένες φθορές, και οι τοιχογραφίες του δεν διασώζονταν πλέον όταν το μουσείο επαναλειτούργησε το 1972. Το μουσείο σχεδιάστηκε κατά τα πρότυπα της κλασικής ελληνορωμαϊκής τεχνοτροπίας. Η στοά έχει Ιωνικό ρυθμό και οι εξωτερικοί τοίχοι διακοσμούνται περιμετρικά από ανάγλυφα και 18 αρχαία γλυπτά ελληνικής και ρωμαϊκής κατασκευής.  Στο κτήριο υπάρχουν 13 αίθουσες οι οποίες βρίσκονται περιμετρικά του εσωτερικού αίθριου ενώ σε όλους τους χώρους του υπάρχει πλήθος γλυπτικών διακοσμήσεων και πινάκων.

Συλλογές
Αρχαϊκή περίοδος (700 - 490 π.Χ.)

Ανάμεσα στα πλέον διάσημα εκθέματα της συλλογής είναι:
 ο Κούρος του Μονάχου (540 π.Χ.), 
 ο Κούρος της Τενέας (560 π.Χ.),
 και τα γλυπτά του ναού της Αφαίας στην Αίγινα (510-480 π.Χ.). 
Σε σχέση με τα γλυπτά της Αίγινας υπάρχουν 2 ομάδες παρόμοιων γλυπτών, και θεωρείται πως με την καταστροφή του ναού κατά τη διάρκεια του Πελοποννησιακού πολέμου ο ναός ξανακτίστηκε και ξαναδιακοσμήθηκε, ωστόσο τα παλαιότερα γλυπτά παρέμειναν θαμμένα στην ίδια τοποθεσία.

Κλασική περίοδος (490 – 323 π.Χ.)
Τα εκθέματα περιλαμβάνουν:
 την προτομή του Ομήρου (460 π.Χ.),
 το άγαλμα του Διομήδη με Παλλάδιο (430 π.Χ.), 
 την Μέδουσα του Ροντανίνι (440 π.Χ.), 
 την ταφική στήλη της Μνησαρέτης (380 π.Χ.), 
 το άγαλμα της Ειρήνης και του Πλούτου (370 π.Χ.), 
 την Αφροδίτη της Κνίδου 
 μια απεικόνιση του Πλάτωνα (348 π.Χ.), 
 τον Αλέξανδρο του Ροντανίνι (338 π.Χ.)
 το άγαλμα του Ιλιονέα (320 π.Χ.).

Ελληνιστική περίοδος (323 – 146 π.Χ.)
Το πιό διάσημο γλυπτό το οποίο διαθέτει το μουσείο από την ελληνιστική περίοδο είναι ο Φαύνος του Μπαρμπερίνι (220 π.Χ.). Άλλα αξιοσημείωτα εκθέματα είναι:
 τα ρωμαϊκά αντίγραφα παλαιότερων ελληνικών όπως το αγόρι με τη χήνα (250 π.Χ.) και η μεθυσμένη γυναίκα (200 π.Χ.)
 το άγαλμα του Ώρου 
 το άγαλμα της Ίσιδος

Ρωμαϊκή περίοδος (150 - 550 π.Χ.)

Στη γλυπτοθήκη υπάρχει μια μεγάλη συλλογή από ρωμαϊκές προτομές, με την πλέον διάσημη να είναι αυτή του πρώτου Ρωμαίου αυτοκράτορα Οκταβιανού Αυγούστου (40 π.Χ.). Άλλα διάσημα εκθέματα της συλλογής είναι:
 η προτομή του Νέρωνα (65 π.Χ.),
 η προτομή του Σεπτίμου Σεβήρου (200) και της συζύγου του Ιουλίας Δόμνας (195)
 η προτομή του Σύλλα
 η προτομή του Μάρκου Αυρήλιου
 το άγαλμα του Δομιτιανού σε αφηρωισμένη μορφή (70/80 π.Χ.)
 το άγαλμα του Απόλλωνα με κιθάρα (1ος / 2ος αιώνας μ.Χ.) 
Υπάρχουν επίσης αρκετές ρωμαϊκές σαρκοφάγοι και μωσαϊκά, καθώς και πλήθος ανάγλυφων από τον 1ο έως και τον 3ο αιώνα.

Έκθεση φωτογραφιών 

 Παραπομπές 

Εξωτερικοί σύνδεσμοι

Στα ελληνικά
Στη γλυπτοθήκη του Μονάχου - LIFO, 13.10.2013
Οι δώδεκα θεοί του Ολύμπου στη Γλυπτοθήκη Μονάχου - Η Καθημερινή, 21.07.2012
Οι κλεμμένοι «Αιγινήτες» στο Μόναχο - Το Βήμα, 20.3.2011
Συμβολική διαμαρτυρία για τους Αιγινίτες της Αφαιάς - Aegina's Light

Ξενόγλωσσοι
  Επίσημος ιστότοπος 
  Τηλεοπτικό αφιέρωμα
  Φωτογραφικό υλικό

Κατηγορία:Γλυπτοθήκη του Μονάχου